
OBRAZLOŽENJE POLUGODIŠNJEG IZVJEŠTAJ O IZVRŠENJU FINANCIJSKOG
 PLANA OSNOVNE ŠKOLE MATIJA ANTUN RELJKOVIĆ, CERNA 
ZA PRVO POLUGODIŠTE 2026. GODINE

Na temelju članaka 76. do 91. Zakona o Proračunu (NN144/21), Pravilnika o polugodišnjem i godišnjem izvještaju o izvršenju proračuna i financijskog plana), te pitanjem 62. Upitnika o fiskalnoj odgovornosti koji se sastavlja u skladu s Uredbom o sastavljanju Izjave o fiskalnoj odgovornosti, traži se izrada Izvještaja o izvršenju financijskog plana te dostavljanje istog upravljačkom tijelu proračunskog korisnika (Županija) i obvezno je sastavljanje polugodišnjeg i godišnjeg izvještaja. Kako bi potvrdno odgovorili na pitanje br. 62. Upitnika o fiskalnoj odgovornosti, sastavljeno je godišnje izvješće o izvršenju plana te se predstavlja Školskom odboru, dana 27. srpnja 2026. godine. 
Škola se kao proračunski korisnik Vukovarsko-srijemske županije u najvećoj mjeri financira iz državnog proračuna (636 Pomoći proračunskim korisnicima iz proračuna koji im nije nadležan), čija se sredstva koriste za isplatu plaća i materijalnih prava radnika. Sredstvima iz županijskog proračuna  (671 Prihodi iz nadležnog proračuna za financiranje redovne djelatnosti proračunskih korisnika) financiraju se materijalni izdaci Škole, poput energenata, prijevoza učenika, materijalnih troškova, troškova za hitne intervencije i tekuće popravke. VSŽ je također nositelj četiriju projekata, kojima je naša Škola korisnik, a to su „Užina za sve“ , „Školsko mlijeko“ i „Shema školskog voća“ i „Medni dan“, te se prihodi po toj osnovi koriste isključivo u tu svrhu. Vlastiti prihodi ostvaruju se od najma školske športske dvorane športskim klubovima i fizičkim osobama i najma učionice za održavanje nastave engleskog jezika. Od najma ostvarujemo 40% prihoda (6615 Prihod od pruženih usluga i 6831 Ostali prihodi), dok ostalih 60% temeljem Odluke o uvjetima i načinu korištenja imovine školskih ustanova čiji je osnivač Vukovarsko-srijemska županija uplaćujemo na račun osnivača, Vukovarsko-srijemske županije. Općina Cerna (636 Pomoći proračunskim korisnicima iz proračuna koji im nije nadležan) pomaže nam svojim prihodima za brojne projekte su nam potrebni. Prihodi od donacija (6631 Tekuće donacije i 6632 Kapitalne donacije) odnose se na donacije fizičkih osoba, trgovačkih društava i neprofitnih organizacija za pomoć u organizaciji ekskurzija učenika te donacije dugotrajne imovine. 
Sažetak računa prihoda i rashoda i računa financiranja

1. Prihodi poslovanja
Ukupni prihodi u prvom polugodištu 2026. godine ostvareni su u iznosu od 856.899,19 EUR. U usporedbi s prethodnom 2025. godinom, prihodi bilježe rast od 6,60% , dok su u odnosu na planirane prihode za 2026. godinu ostvareni s 43,17% . Cjelokupni iznos prihoda odnosi se na prihode poslovanja, dok prihodi od prodaje nefinancijske imovine nisu zabilježeni.

2. Rashodi poslovanja i investicije
Ukupni rashodi u prvom polugodištu 2026. godine iznosili su 844.530,49 EUR, što predstavlja smanjenje od 7,53% u odnosu na prethodnu godinu a sastoje se od: 
Rashodi poslovanja: Ostvareni su u iznosu od 842.106,81 EUR što je 45,37% od planiranog.
Rashodi za nabavu nefinancijske imovine: Iznosili su 2.423,68 EUR što je 19,39% od planiranog.
3. Račun financiranja
U prvom polugodištu 2026. godine nije bilo primitaka od financijske imovine i zaduživanja, kao ni izdataka za otplate zajmova, pa je neto financiranje iznosilo 0,00 EUR. 
4. Financijski rezultat (Višak/Manjak)
Prvo polugodište 2026. godine završeno je s tekućim viškom prihoda u iznosu od 12.368,70 EUR.
Kada se ovom rezultatu pribroji preneseni manjak iz prethodnih godina koji je iznosio -126.784,40 EUR, ukupni manjak koji je potrebno pokriti u narednom razdoblju iznosi -114.415,70 EUR.




	




	
	
	
	
	
	
	
	
	
	
	


Obrazloženje prihoda poslovanja
Ukupni prihodi u izvještajnom razdoblju ostvareni su u iznosu od 856.899,19, što predstavlja 106,60% u odnosu na ostvarenje prethodne godine te 43,17 % u odnosu na tekući plan za 2026. godinu. U okviru prihoda poslovanja najznačajniji su pomoći iz inozemstva i od subjekata unutar općeg proračuna, koje su ostvarene u iznosu od 784.474,41 EUR, odnosno 108,10 % u odnosu na prethodnu godinu. Unutar ove skupine posebno se ističu tekuće pomoći proračunskim korisnicima iz proračuna koji im nije nadležan, ostvarene u iznosu od 781.842,77 EUR, što predstavlja povećanje od 8,20 % u odnosu na prethodnu godinu dobivenog od Ministarstva znanosti, obrazovanja i mladih. Od ukupno dobivenog iznosa  736.560,04 EUR za isplatu plaća i ostalih materijalnih prava za zaposlenike, 834,30  EUR za nabavku psihodijagnostičkih sredstava,  Prihod za prehranu djece u školskoj kuhinji na dan 30.06.2026. iznose 43.845,43 EUR.  I ove godine Ministarstvo rada, mirovinskog sustava, obitelji i socijalne politike snosi troškovi nabave higijenskih i menstrualnih potrepština za učenice od 5. do 8. razreda te ti prihodi iznose 603,00 EUR.  Prihodi u iznosu od 2.631,64 EUR odnose se na prihode za provedbu projekta Školsko mlijeko i shema školskog voća i povrća primljene iz DP.  Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima ostvareni su u iznosu od 2.854,23 EUR, što predstavlja smanjenje u odnosu na prethodnu godinu od 70,62%. Prihodi od prodaje proizvoda i robe te pruženih usluga ostvareni su 98,89% u odnosu na prošlu godinu. U izvještajnom razdoblju zabilježeno je značajno smanjenje prihoda od donacija, ostvareno je 600,00 EUR tekućih donacija i 158,63 EUR kapitalnih donacija. Kapitalne donacije (donacije dugotrajne opreme tj. knjige za Školsku knjižnicu) i 600,00 EUR tekuće donacije od trgovačkih društava (odnosi se donaciju trgovačkih društava Mare-panonium tours D.O.O. i Polet Vinkovci D.O.O. pomoć pri organizaciji provedbe ekskurzije učenik) . Prihodi iz nadležnog proračuna i od HZZO-a temeljem ugovornih obveza ostvareni su u iznosu od 67.950,55 EUR, što predstavlja 103,22 % u odnosu na prethodnu godinu, dok u odnosu na plan iznose 62,81%. Županijski prihodi knjiženi su na skupini 6711 iznose 65.815,50 EUR predstavljaju materijalne i stvarne troškove, plaću za pomoćnike u nastavi i e-tehničara dok na skupini 6712 se nalaze prihodi za financiranje rashoda za nabavu nefinancijske imovine te isti iznose 2.135,05 EUR.  Kazne, upravne mjere i ostali prihodi ostvareni su u iznosu od 1.620,00 EUR, što predstavlja smanjenje od 29,87 % u odnosu na prethodnu godinu a odnose se na 6381 Ostali prihodi. Temeljem upute osnivača  dio prihoda od najma namijenjen za troškove za čišćenje i održavanje evidentira se na ovom računu. Zaključno, može se utvrditi da su prihodi u izvještajnom razdoblju ostvareni stabilno te u većini kategorija na razini ili iznad ostvarenja prethodne godine. Najveći dio prihoda i dalje se odnosi na sredstva iz proračuna i pomoći, dok su ostali prihodi ostvareni u manjim, ali stabilnim iznosima.
Obrazloženje rashoda
Ukupni rashodi i izdaci u izvještajnom razdoblju izvršeni su sukladno planiranim aktivnostima te u skladu s odredbama Zakona o proračunu i pravilima proračunskog računovodstva. Ukupno ostvareni rashodi poslovanja i rashodi za nabavu nefinancijske imovine  OŠ Matija Antun Reljković, Cerna na dan 30.06.2026. godine iznose 844.530,49  EUR što je 92,47% u odnosu na isto razdoblje prošle godine i 45,19% financijskog plana za 2026. godinu. Rashodi za zaposlene obuhvaćaju bruto plaće zaposlenika, doprinose na plaće te ostale rashode za zaposlene. Ova skupina rashoda predstavlja najveći dio ukupnih rashoda ustanove te je izvršena u skladu s važećim propisima, kolektivnim ugovorima i drugim pravima zaposlenika. U izvještajnom razdoblju rashodi za zaposlene izvršeni su u iznosu od 715.670,98 EUR što je 6,50% manje u odnosu na prošlu godinu i 44,98% od planiranog. Ukupan iznos na skupini 311 iznosi 596.539,09 EUR. Plaće za zaposlene MZOM (Financiranje školstva izvan županijskog proračuna) iznosi 578.391,89 EUR, plaće za zaposlene (Javne potrebe u odgojno-obrazovnom sustavu – Pomoćnik u nastavi 8.) iznosi 4.837,50 EUR dok plaća za e-tehničara (Financiranje prema minimalnom standardu- financijski i materijalni rashodi OŠ – stvarni troškovi) iznosi 309,00 EUR. Plaća za prekovremeni rad MZOM iznosi 3.169,74 EUR što je 36,55% u odnosu na prošlu godinu dok plaća za posebne uvjete rada iznosi 9,830,96 EUR što je 80,63% u odnosu na prošlu godinu. Ostali rashodi za zaposlene ostvareni su u iznosu 25.531,80 EUR što je 129,20% više u odnosu na prošlu godinu. U siječnju nam je jedna zaposlenica otišla u mirovinu te joj isplaćena otpremnina. Doprinosi za obvezno zdravstveno osiguranje izvršeni su u iznosu od 93.600,09 EUR što je ostvarenje od 92,77% u odnosu na prošlu godinu. Materijalni rashodi obuhvaćaju rashode potrebne za redovito funkcioniranje ustanove, a uključuju: naknade troškova zaposlenima, rashode za materijal i energiju, rashode za usluge i ostale nespomenute rashode poslovanja. Ukupni materijalni rashodi izvršeni su u iznosu od 125.827,16 EUR što je 92,34% u odnosu na prošlu godinu i  50,85 % u odnosu na plan, što ukazuje na racionalno korištenje sredstava i djelomično manje ostvarenje pojedinih planiranih aktivnosti. Naknade troškova zaposlenima na skupini 321 iznose 28.180,75 EUR , najveći dio odlazi na  naknade za prijevoz na posao i s posla što je uvjetovano povećanjem cijena goriva. Rashodi za materijal i energiju na kontnoj skupini 322 ostvareni su u iznosu od 82.387,88 EUR što je 91,13% od prošlogodišnjih.  Ukupni rashodi namirnica za školsku prehranu iznose 40.846,72 EUR. Trošak namirnica i ove godine iznosi 1,33 EUR po učeniku za dan. Rashodi za energiju ostvareni su u iznosu od 30.019,49 EUR i ostvareni su 82,16% u odnosu na prošlu godinu. Sitni inventar i auto gume imaju značajniji smanjenje u odnosu na prošlu godinu od 88,49%.. Rashodi za usluge ostvareni su u iznosu od 11.437,96 EUR što je 92,22% u odnosu na isto razdoblje u 2025. godini. Blagi porast bilježe rashodi za komunalne usluge, intelektualne i osobne usluge dok značajniji porast od 337,5% u odnosu na isto razdoblje prošle godine bilježe ostale usluge. Zbog smanjene vidljivosti u pojedinim učionicama na katu škole u Cerni i nedostatka opreme za održavanje prozora na velikim visinama morali smo angažirati vanjskog poslužitelja koji nam je izvršio pranje teško dostupnih prozora. Ostali nespomenuti rashodi poslovanja ostvareni su u iznosu 3.820,57 EUR što je 101,60 % u odnosu na isto razdoblje u  2025. godini. Blago povećanje bilježimo kod Premija osiguranja a razlog je poskupljenje cijene istog. Financijski rashodi ostvareni su u iznosu od 3,71 EUR. Indeks pokazuje veliko povećane u odnosu na prošlu godinu iako iznos nije velik a radi se o kamatama nastalim zbog korekcije plaće. Ministarstvo rada, mirovinskog sustava, obitelji i socijalne politike snosi troškove nabave higijenskih i menstrualnih potrepština za učenice od 5. do 8. razreda te se ti rashodi nalaze na kontu 381 i iznose 603,00 EUR dok je 1,96 EUR plaćen iz Vlastitih prihoda.  Rashodi za nabavu nefinancijske imovine odnose se na ulaganja u dugotrajnu imovinu potrebnu za obavljanje djelatnosti ustanove. Ukupni rashodi za nabavu nefinancijske imovine ostvareni su u iznosu 2.423,68 EUR što je 22,10% od ostvarenog u 2025. godini a 19,39% od planiranog. Rashodi za nabavu proizvedene dugotrajne imovine (skupina 42) odnose se na nabavu postrojenja, opreme, knjiga i ostale dugotrajne imovine potrebne za rad ustanove. Uglavnom, realizacija proračuna u okviru je očekivanog i planiranog.
Obrazloženje prenesenog manjka/viška financijskog plana 
Škola je u 2026. godinu ušla sa manjkom prihoda od poslovanja u iznosu od 123.163,77 EUR te manjkom od 3.620,63 EUR od nefinancijske imovine. Ukupan manjak prihoda i primitaka za pokriće u sljedećem razdoblju iznosi 126.784,40 EUR. Prvo polugodište škola završava viškom prihoda i primitaka u iznosu od 12.368,70 EUR od toga na izvoru 50 - Pomoći u iznosu 9.517,55 EUR i viškom prihoda i primitaka na izvoru 31 - Vlastiti prihodi u iznosu od 2.851,15 EUR.  Manjak prihoda i primitaka za pokriće u sljedećem razdoblju na dan 30. lipnja 2026. iznosi 114.415,70 EUR.

POSEBNI DIO
Izvještaj o zaduživanju na domaćem i stranom tržištu novca i kapitala
OŠ Matija Antun Reljković, Cerna nije imala potrebe za zaduživanjem na domaćem i stranom tržištu novca i kapitala. Ovaj izvještaj je sastavni dio Polugodišnjeg izvještaja o izvršenju Proračuna OŠ M. A. Reljković, Cerna za razdoblje od 1. siječnja do 30. lipnja 2026. godine.

Izvještaj o korištenju sredstava fondova Europske unije
U izvještajnom razdoblju Osnovna škola Matija Antun Reljković, Cerna koristila je sredstva iz fondova Europske unije za provedbu projekata Školsko mlijeko, Školsko voće i povrće te Pomoćnici u nastavi. Projekti su ugovoreni za školsku godinu i njihova realizacija proteže se kroz dvije proračunske godine, zbog čega dolazi do vremenskih odstupanja između evidentiranih prihoda i rashoda. 
Projekt Školsko mlijeko

Ukupna vrijednost projekta Školsko mlijeko u 2025./26. školskoj godini je 1.779,65 EUR
Ukupno uplaćena sredstva na račun Škole za  cijelo vrijeme trajanja projekta 1.739,74 EUR
U 2026. godini izvršeno: - Prihoda 1.535,00 EUR
     - Rashoda 555,67 EUR
Projekt Školsko voće i povrće

Ukupna vrijednost projekta Školsko voće u 2025./26. školskoj godini je 2.671,21 EUR
Ukupno uplaćena sredstva na račun Škole za  cijelo vrijeme trajanja projekta 1.403,95 EUR 
U 2026. godini izvršeno: - Prihoda 1.096,64 EUR
                                         - Rashoda  1.819,19 EUR
Projekt Pomoćnici u nastavi 8.

Osim ova dva projekta u 2026. godini koristili smo i sredstva iz projekta Pomoćnik u nastavi 8., projekt je ugovoren za školsku godinu i proteže se kroz dvije financijske godine, a prihodi iz projekta evidentirani su na konto 6711.  
Ukupna vrijednost projekta u 2025./26. školskoj godini je 11.840,33 EUR
Ukupno uplaćena na sredstva račun Škole za  cijelo vrijeme trajanja projekta 9.339,08 EUR 
U 2026. godini izvršeno: - Prihoda 6.199,39 EUR
                                         - Rashoda  6.155,71 EUR
Svi projekti financirani iz fondova Europske unije realizirani su u skladu s planiranim aktivnostima i ugovorenim obvezama. Sredstva su korištena namjenski, a evidentirana odstupanja između prihoda i rashoda posljedica su dinamike uplata i prijenosa troškova između proračunskih razdoblja.
Izvještaj o danim zajmovima i potraživanjima po danim zajmovima 
OŠ Matija Antun Reljković, Cerna nije davala zajmove u prvom polugodištu 2026. godine te nema iskazanih potraživanja po istima. Ovaj izvještaj je sastavni dio Godišnjeg izvještaja o izvršenju Proračuna OŠ M. A. Reljković, Cerna za razdoblje od 1. siječnja do 30. lipnja 2026. godine.
Izvještaj o stanju potraživanja i dospjelih obveza te o stanju potencijalnih obveza po osnovi sudskim sporovima

[bookmark: _GoBack]Na dan 30. lipnja 2026. stanje dospjelih obveza je 2.331,80 EUR a nedospjelih obveza 124.435,05 EUR što ukupno znači da Škola na dan 30. lipnja 2026. ima obveza u iznosu 126.766,85 EUR. Potraživanja Škole na dan 30. lipnja 2026. u iznosu od 128.158,03 EUR a sastoje se od 1,99 EUR potraživanje za više uplaćene sudske pristojbe Općinskom sudu u Vinkovcima, 2.720,82 EUR potraživanja za bolovanje na teret HZZO-a i 125.435,22 EUR potraživanja za plaće i materijalna prava za zaposlene. Škola na dan 30. lipnja 2026. nema evidentiranih sudskih sporova. 
Izvještaj o danim jamstvima i plaćanjima po protestiranim jamstvima
OŠ Matija Antun Reljković, Cerna nije imala potrebe za davanje jamstava i plaćanja po protestiranim jamstvima.  Ovaj izvještaj je sastavni dio Polugodišnjeg izvještaja o izvršenju Proračuna OŠ M. A. Reljković, Cerna za razdoblje od 1. siječnja do 30. lipnja 2026. godine.

Obrazloženje ostvarenja polugodišnjeg izvještaja o izvršenju financijskog plana za prvo polugodište 2026. godine

Financijski plan u prvom polugodištu 2026. godine izvršavan je u skladu s planiranim aktivnostima i raspoloživim sredstvima. U odnosu na prethodnu godinu, prihodi su povećani za 6,60 %, dok su rashodi smanjeni za 7,53%, što je utjecalo na ostvarenje manjka u izvještajnom razdoblju. Gledajući prošlogodišnje razdoblje, ova godina bilježi porast i prihoda i rashoda i to na skupini 636 – Pomoći proračunskim korisnicima iz proračuna koji im nije nadležan i 311 – Plaće. Razlog tome je povećanje osnovica za obračun plaće i za ostale rashode za zaposlene. Također, ovo razdoblje je specifično zbog porasta rashoda na skupini 6712 – Pomoći iz nadležnog proračuna za financiranje rashoda za nabavu nefinancijske imovine. Ukupni manjak bit će pokriven u narednom razdoblju sukladno važećim propisima i financijskim mogućnostima, vodeći računa o stabilnosti poslovanja i urednom izvršavanju obveza.


											Ravnatelj:
										___________________
											 Mato Bošković, prof.











                                                                                                         

